CELEX: 62011CN0348
Language: fi
Date: 2011-07-04 00:00:00
Title: Asia C-348/11: Ennakkoratkaisupyyntö, jonka Tribunal d’instance de Paris (Ranska) on esittänyt 4.7.2011 — Thomson Sales Europe SA v. Administration des douanes (Direction Nationale du Renseignement et des Enquêtes douanières)

24.9.2011   
            
            
               FI
            
            
               Euroopan unionin virallinen lehti
            
            
               C 282/5
            
         Ennakkoratkaisupyyntö, jonka Tribunal d’instance de Paris (Ranska) on esittänyt 4.7.2011 — Thomson Sales Europe SA v. Administration des douanes (Direction Nationale du Renseignement et des Enquêtes douanières)
   (Asia C-348/11)
   2011/C 282/09
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal d’instance de Paris
   
      Pääasian asianosaiset
   
   
      Kantaja: Thomson Sales Europe SA
   
      Vastaaja: Administration des douanes (Direction Nationale du Renseignement et des Enquêtes douanières)
   
      Ennakkoratkaisukysymykset
   
   
               1)
            
            
               Onko tutkimus, jonka OLAF toteutti Thaimaassa etuuskohteluun oikeutettua alkuperää koskevien säännösten perusteella, pätemätön siksi, että se on ristiriidassa kansainvälisen oikeuden eli täyden itsemääräämisoikeuden periaatteen ja YK:n yleiskokouksen 21.12.1965 antaman julistuksen, joka koskee valtioiden sisäisiin asioihin puuttumisen kieltoa ja niiden itsenäisyyden ja suvereniteetin suojaamista, kanssa?
            
         
               2)
            
            
               Onko tutkimus, jonka OLAF toteutti Thaimaassa etuuskohteluun oikeutettua alkuperää koskevien säännösten perusteella, pätemätön käsiteltävän kaltaisissa tapauksissa siksi, ettei OLAF ole noudattanut tiukasti yhteisön tullikoodeksin soveltamisesta annetun asetuksen 94 artiklan säännöksiä?
            
         
               3)
            
            
               Onko OLAFin Thaimaassa toteuttama tutkimus pätemätön ja voidaanko OLAFin tutkimuksen aikana saamia tietoja käyttää yleisen tullin alkuperän kyseenalaistamiseen, kun
               
                           —
                        
                        
                           näitä tietoja on pyydetty etuuskohteluun oikeutettua alkuperää koskevan tutkimuksen yhteydessä;
                        
                     
                           —
                        
                        
                           OLAF on rikkonut yhteisön lainsäädäntöä ja erityisesti asetusta (EY) N:o 1073/1999, (1) kun se ei ole toiminut ”voimassa olevien yhteistyösopimusten mukaisesti, kolmansissa maissa”;
                        
                     
                           —
                        
                        
                           paikallinen toimivaltainen viranomainen ei ole sitoutunut oikeudellisesti antamaan apua;
                        
                     
                           —
                        
                        
                           saatujen tietojen ilmoittamiselle ei ole saatu paikallisen toimivaltaisen viranomaisen lupaa eikä tietojen ilmoittamisen yhteydessä ole noudatettu kansallisia säännöksiä, joita sovelletaan henkilötietojen luovuttamiseen kolmansille maille;
                        
                     
                           —
                        
                        
                           tutkimus toteutettiin epävirallisesti, täysin luottamuksellisesti ja puolustautumisoikeuksia kunnioittamatta?
                        
                     
         
               4)
            
            
               Ovatko lopullisen polkumyyntitullin käyttöön ottamisesta Kiinan kansantasavallasta, Korean tasavallasta, Malesiasta, Singaporesta ja Thaimaasta peräisin olevien väritelevisiovastaanottimien tuonnissa 27.3.1995 annettu neuvoston asetus (EY) N:o 710/95 (2) ja 27.11.1998 annettu neuvoston muutosasetus N:o 2584/98 (3) pätemättömiä siksi, että nollaamismenetelmän soveltamista keskimääräisen painotetun polkumyyntimarginaalin laskemisessa ei ole mainittu niiden johdanto-osissa eikä aiemman asetuksen eli väliaikaisen polkumyyntitullin käyttöön ottamisesta Malesiasta, Kiinan kansantasavallasta, Korean tasavallasta, Singaporesta ja Thaimaasta peräisin olevien väritelevisiovastaanottimien tuonnissa 27.9.1994 annetun komission asetuksen (EY) N:o 2376/94 (4) johdanto-osassa?
            
         
               5)
            
            
               Ovatko lopullisen polkumyyntitullin käyttöön ottamisesta Kiinan kansantasavallasta, Korean tasavallasta, Malesiasta, Singaporesta ja Thaimaasta peräisin olevien väritelevisiovastaanottimien tuonnissa 27.3.1995 annettu neuvoston asetus (EY) N:o 710/95 ja 27.11.1998 annettu neuvoston muutosasetus N:o 2584/98 pätemättömiä siltä osin kuin Euroopan unionin neuvosto on soveltanut tutkimuksen kohteena olevaa tuotetta koskevan polkumyyntimarginaalin määrittämisessä negatiivisten polkumyyntimarginaalien nollaamismenetelmää kunkin kyseessä olevan tuotetyypin osalta?
            
         
      (1)  Euroopan petostentorjuntaviraston (OLAF) tutkimuksista 25.5.1999 annettu Euroopan parlamentin ja neuvoston asetus (EY) N:o 1073/1999.
   
      (2)  EYVL L 73, s. 3.
   
      (3)  EYVL L 324, s. 1.
   
      (4)  EYVL L 255, s. 50.